Cyprnsi titánt. 53 



nyúlványait, melyek azonban teljesen kopárak voltak, s ezért a 

 heg}'^ lábánál Iieletfelé tartottam. 



11 órára Trikoina faluba érkeztünk, hol óriási szomjunkat 

 valahogyan csillapítani tudtuk. Itt már harmadkori mészkövön 

 ballagtunk, egy kis vegetáczió is volt erre észlelhető, majd feljebb, 

 a hegyoldalt egészen ellepte a Cistus-rózsa, mely épen javában 

 virágzott: valóságos rózsabereknek látszott lenni e táj, sajnos, 

 hogy néhány apró bogáron kívül csak még néhány fémdarázs és 

 az obligát O. Cleopatra, — sajátságos csakis hímek repültek — 

 került a hálómba. 



Bagasi felett egy fiatal earubi- és olaj fa-. .erdőbe" kerültünk. 

 Itt aztán volt rovarélet, ezt hallani is lehetett. Pokoli lármával 

 fogadott a százezer Cicada, azt hiszem örömükben rendezték 

 fogadtatásomra azt az infernális konczertet. 



Ez a hely bizonyult az eddigiek között a leghálásabbnak : 

 bogár-, légy-, darázs-, méh-, poloska-, pók- és sáska-féléken 

 kívül néhány Satyrus., Pararge Boxelana és motypille, no meg 

 Cicada esett zsákmányul. 5 órát töltöttem e helyen. Ha elemózsia 

 dolgában csak magamról kellett volna gondoskodnom, egy-két napot 

 is szívesen töltöttem volna itt. Kísérőm, telhetetlen gyomrával és 

 lustaságával inkább terhemre és akadályomra volt, sem mint 

 segítségemre vagy hasznomra. 



Majd ismét meddő, homokkő- konglomerátus területre jutot- 

 tunk s este fél 8 órakor Agios Theodoros határát értük el. 



Óvatosságból ez éjjelt szabadban kívántam tölteni, ezért 

 egy arra volt kecskepásztorhoz „szálltam", kinek vendége voltam 

 a vacsoránál is, kísérőm azonban nem volt reábírható, hogy 

 velem tartson ; neki fedél kellett. Igen szép, szélcsendes idő lévén, 

 „kőderezni" próbáltam, ámde rengeteg hangyán kívül nem mutat- 

 kozott semmi más állat. 



Másnap, visszahagyva álomszuszék kísérőmet, napkelte előtt 

 visszafordultam, igyekezvén a mészkövön maradni. Kastra, Ka- 

 marás és Bagasi falukon át a tengerpart felé tartottam, mert a 

 nagy hőségben féltem, hogy napszúrást kapok. A tengerben való 

 fürdés közben, mint azt eddig is tettem, amit lehetett gyűjtöttem, 

 este 6 óra után betértem Agios Barnába nevű templom papjához, 

 kiben egy itt igen ritka művelt emberre ismertem. Látszott is a 

 háza táján, hogy értelmes ember a gazdája. 7 óra után érkezett 

 meg Samaho Pansán, öszvéren. Az éjjelt a tiszta paplakban 

 töltöttem. 



